അജിത് പവാറിന്റെ സഹോദരിമാരുടെ വീടുകളില് ഐ ടി റെയ്ഡ് മുംബൈ: മഹാരാഷ്ട്ര ഉപമുഖ്യമന്ത്രി അജിത് പവാറിന്റെ സഹോദരിമാരുടെ വീടുകളിലും ഓഫിസുകളിലും ആദായനികുതി വകുപ്പിന്റെ റെയ്ഡ് .വ്യാഴാഴ്ചയാണ് ഇവരുടെ വസതികളിലും ഓഫിസുകളിലും പരിശോധനക്കായി ഐ ടി വകുപ്പ് എത്തിയത്. അതേസമയം റെയ്ഡിനെതിരെ അജിത് പവാര് രൂക്ഷ വിമര്ശനം ഉന്നയിച്ചിരുന്നു . എന്റെ സഹോദരിമാരുടെ വീടുകളില് പരിശോധന നടക്കുന്നു. ജരന്ദേശ്വര് പഞ്ചസാര ഫാക്ടറി ഡയറക്ടര്മാരുമായി ബന്ധപ്പെട്ടാണ് പരിശോധന. ഇത് വളരെ വിലകുറഞ്ഞ രാഷ്ട്രീയമാണ്. അവര് എന്റെ ബന്ധുക്കളായതിന്റെ പേരില് ഉപദ്രവിക്കപ്പെടുന്നു. ശരദ് പവാറും സമാന രീതിയില് അസ്വസ്ഥനാകുന്നു. എന്തുകൊണ്ടാണ് ഇത്തരം പരിശോധനകള് നടത്തുന്നതെന്ന് എനിക്ക് അറിയില്ല അജിത് പവാര് പറഞ്ഞു. ഞാനുമായി ബന്ധപ്പെട്ട സ്ഥലങ്ങളില് പരിശോധന നടത്തുന്നത് എനിക്ക് മനസിലാക്കാം. എന്തിന് എന്റെ സഹോദരിമാരെ ലക്ഷ്യം വെകുന്നു. എന്റെ രണ്ടു സഹോദരിമാര് പുണെയിലും ഒരാള് കോലാപൂരിലുമാണ്. ഇത് വളരെ അധപതിച്ച രാഷ്ട്രീയമാണെന്നും പവാര് ആരോപിച്ചു .The post അജിത് പവാറിന്റെ സഹോദരിമാരുടെ വീടുകളില് ഐ ടി റെയ്ഡ് first appeared on MalayalamExpressOnline.